Na temelju članka 78. stavka 1. točke 6. Statuta Grada Korčule («Službeni Glasnik Grada Korčule«, broj 3/18 i 3/21), u svezi s člankom 391. Zakona o vlasništvu i drugim stvarnim pravima (»Narodne novine«, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12 i 152/14), na temelju Zaključka o prodaji nekretnina u vlasništvu Grada Korčule, označene kao čest.zem. 240/7 k.o. Korčula, KLASA: 406-07/23-01/00001 URBROJ: 2117-9-01-23-00001 od 20. ožujka 2023. godine , gradonačelnica Grada Korčule raspisuje

**JAVNI  NATJEČAJ  
za prodaju nekretnina prikupljanjem pisanih prijava/ponuda**

1. Grad Korčula prodaje česticu zemlje 240/7 površine 7 m2, upisana u zemljišnoknjižni uložak 100 k.o. Korčula. U naravi se radi o okućnici stambene zgrade izgrađene na čest.zem. 1570 k.o. Korčula.

2. Početna kupoprodajna cijena nekretnine iz točke 1. iznosi 1.200,00 eur/9.041,40 HRK, a izrada procjembenog elaborata 162,50 eur/1.224,35 HRK.

3. Sudionici natječaja dužni su uplatiti jamčevinu u iznosu od 10% početne kupoprodajne cijene, na račun Grada Korčule broj IBAN HR1724070001820400008 model HR68 poziv na broj: 9016-OIB, te mora biti evidentirana na računu Grada Korčule najmanje dva dana prije otvaranja ponuda. Natjecateljima čije ponude nisu prihvaćene kao najpovoljnije, jamčevina se vraća u roku od 8 dana od dana okončanja postupka, bez prava na kamatu. Ako sudionik čija ponuda bude prihvaćena kao najpovoljnija odustane od ponude, gubi pravo na povrat jamčevine.

4. Nekretnine se prodaju u stanju „viđeno-kupljeno“što isključuje sve naknadne prigovore kupca.

5. Pravo sudjelovanja na javnom natječaju imaju sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor, državljani onih država s kojima Republika Hrvatska ima Ugovor o reciprocitetu o stjecanju nekretnina te pravne osobe koje imaju sjedište u Republici Hrvatskoj ili državi koja čini Europski gospodarski prostor.

6. Otvaranje pristiglih prijava/ponuda na javni natječaj provodi Povjerenstvo za provedbu natječaja. Nepotpune, nepravodobne i nerazumljive prijave na natječaj neće se razmatrati.

7. Prijava na natječaj se podnosi u pisanom obliku, na hrvatskom jeziku i latiničnom pismu, a mora sadržavati podatke o ponuditelju:

- ime i prezime, OIB, naznaku prebivališta za fizičke osobe,

- naziv podnositelja prijave, OIB i sjedište za pravne osobe.

8. Uz pisanu prijavu moraju se priložiti sljedeći dokazi:

dokaz o hrvatskom državljanstvu za domaće fizičke osobe (preslika osobne iskaznice ili domovnice), odnosno preslika osobne ili putovnice za strane fizičke osobe,

- za pravne osobe preslika izvoda iz sudskog, obrtnog ili drugog odgovarajućeg registra, odnosno za obrtnike preslika obrtnice, te ovjereni prijevod izvornika isprave o registraciji tvrtke u matičnoj državi za stranu pravnu osobu, ne stariji od 3 (tri) mjeseca od dana objave ovog Natječaja,

- dokaz o uplaćenoj jamčevini (uplatnica),

- podaci o računu na koji se vraća jamčevina,

- izjavu o prihvaćanju svih uvjeta iz ovog Natječaja kao i da natjecatelj snosi trošak procjembenog elaborata

9. Odluku o prihvatu najpovoljnije ponude i sklapanju ugovora donosi gradonačelnica Grada Korčule.

10.Natječaj se provodi prikupljanjem pisanih prijava/ponuda. Pisane prijave/ponude dostavljaju se putem pošte ili neposredno na pisarnici Grada Korčule u zatvorenoj omotnici s naznakom: **„NATJEČAJ ZA KUPNJU NEKRETNINE - NE OTVARAJ“** na adresu: Grad Korčula, Trg Antuna i Stjepana Radića 1, 20260 Korčula.

**Kao krajnji rok za dostavu prijava/ponuda utvrđuje se 11. travnja 2023. godine do 13:00 sati.**   
**Javno otvaranje prijava/ponuda izvršiti će se** **11. travnja 2023. godine u 13:00 sati u zgradi Grada Korčule, Trg Antuna i Stjepana Radića 1, Korčula, u velikoj vijećnici, 1 kat.**

11. Natjecatelj u trenutku podnošenja prijave ne smije imati dospjelih nepodmirenih dugovanja prema Gradu Korčuli, što će po službenoj dužnosti provjeravati Povjerenstvo za provedbu ovog natječaja.

12. Podnošenjem prijave natjecatelja koja sadrži njegove osobne podatke na ovaj natječaj, smatrat će se da je natjecatelj dao privolu za prikupljanje, obradu i korištenje istih javnom objavom na internetskim stranicama i u službenom glasilu Grada Korčule, u svrhu u koju su prikupljeni.

13. Grad Korčula može bez posebnog razloga i obrazloženja i u bilo kojoj fazi postupka odustati od prodaje nekretnine ili predmetnog natječaja u cjelosti, kao i ne izabrati niti jednog natjecatelja, a u kojim slučajevima ne odgovara za eventualnu štetu natjecateljima.

14. Javni natječaj objavit će se na mrežnim stranicama Grada Korčule, oglasnoj ploči i oglasit će se na lokalnom radiju. Sve dodatne informacije o ovom natječaju mogu se dobiti u Upravnom odjelu za upravljanje Gradskom imovinom, gospodarstvo i turizam, Korčula, Trg Antuna i Stjepana Radića 1, I kat, usmeno ili na telefon 020/446-156.

Gradonačelnica

Nika Silić Maroević, dipl.ing.agr.

KLASA: 944-06/22-01/01

URBROJ:2117-9-02-23-00004

U Korčuli, 30. ožujka 2023.